**Kynan Bridges 2016 Hogyan imádkozzunk a Mennyből**

*Valaha is feltetted azokat a kérdéseket, hogy miért van az, hogy az imáim nem kapnak megválaszolást? Hogyan győzhetem le gyógyulásom akadályait? Van valami útja, módja annak, hogyan léphetek be a mennyei trónterembe, ahonnan ténylegesen megkaphatom Isten minden ígéreteit? Felelősségünk hívőként, hogy felszabadítsuk Isten terveit és céljait az életünkben, a gyermekeink, az otthonunk számára. Mi van akkor, ha a jövőd nem egy fix valóság, tehát megváltoztathatod a jövődet? Mi van, ha képes vagy megváltoztatni a sorsod/rendeltetésed? Mi van, ha az imád által hatással lehetsz a körülötted levő atmoszférára? Megtanulod majd, hogy a prófétikus imád egy természetfeletti katalizátort /hatásfelgyorsítót hoz el, ami képessé tesz téged arra, hogy megtapasztald Isten jelenlétét és erejét az életed minden területére. Megérted, hogyan legyél partnere a Szent Szellemnek egy új és erőteljes módon. Felfedezed, hogy a prófétikus ima, kulcs ahhoz, hogy megkapd imádra a választ és az áttörésed. Megkapsz Istentől természetfeletti letöltéseket imádban minden nap, melyek megváltoztatják az életed! Elkezdesz naponta Isten szerinti bölcsességben járni. Egyenesen belépsz Isten szívébe állandó jelleggel. Az egyház csupán az imának egyik dimenzióját tapasztalta meg egészen eddig, ami a könyörgés, esdeklés és közbenjárás, de van az imában egy teljesen új világ, egy teljesen új dimenzió, melyre Isten újszövetségi hívőként mindannyiunkat elhívott. Ez pedig a prófétikus ima. Azt akarja, hogy ebbe lépjünk bele, hogy megkapjuk a bátorság, józanság, világosság szellemének impartációját, valamint az aktiválását a bennünk levő rejtett ajándékoknak. Felfedezed azt, hogy az ima nem csupán egy vallásos gyakorlat. A prófétikus ima az egy természetfeletti katalizátor/hatásgyorsító, mely változást és transzformációt hoz el az életedben. Hiszem azt, hogy Isten minden hívőt elhívott arra, hogy meghívják a Menny atmoszféráját a földre imán keresztül. Mi lenne, ha bemennél az imakamrádba és Isten szerinti letöltéseket kaphatnál onnan? Például a vállalkozásod számára, gyermekeid oktatására vonatkozóan, az iskolád számára vagy bármivel kapcsolatban, amire szükséged van. Fedezd fel az anyagi áttörésed! Kapj egy impartációt az áttörés kenetéből! Fedd föl a Mennyből származó áldásokat és ígéreteket az életedre, vállalkozásodra, szolgálatodra vonatkozóan, hogy hozzáférést nyerj a csodádhoz! Eljött az idő, hogy normálissá válj az imaéletedben, hogy ne mindig valaki máson függj, mert Isten meg akarja változtatni a jövőd és a sorsod. Nemcsak a sajátodét, hanem az egész családodét is. A kenet pedig éppen abba a szintbe fog téged bevinni!*

**SID**: Helló. Sid Roth vagyok. Üdvözöllek világomban, ahol a természetfölötti a természetes! Vendégem azt mondja, hogy mindenki, aki igazán hisz Yeshuában, Jézusban, a Messiásban, annak prófétikus DNS-e van és ő tudja, hogyan hozza azt ki belőled. Készen állsz?

Tudod, Kynan, régóta ismerlek, de azt mondtad nekem, hogy mostanában egy új dimenzióba került az életed Istennel. Beszélj ennek a körülményeiről, és hogy milyen különbséget jelent ez.

***KYNAN****: Nos, először is elmondanám, hogy a történelem egyik legkritikusabb időszakában élünk, ezért rendkívül fontos a gyülekezet számára, hogy elkezdje megérteni ezt az új dimenziót. Tudod, néhány évvel ezelőtt, mielőtt a lányom megszületett volna, feleségemnek nagyon sok komplikációja volt a terhességével. Még akkor is, mikor eljutottunk a kórházba, méhszája nem bírt kitágulni. És így az orvos azt mondta: „Egy órát adok maguknak, és ha visszajövünk és egy órán belül még mindig nem tágult, akkor császármetszést fogunk végezni.” Úgyhogy mi, mint a legtöbb szellemi ember, imádkoztunk. És csak imádkoztunk és imádkoztunk... És miközben imádkoztam a feleségemért, beléptem egy másik dimenziójába az imádságnak. Onnan, hogy csak kérem Istent, hogy tegyen valamit, afelé, hogy kihirdessek dolgokat a feleségem fölött. Elkezdtem szó szerint prófétálni a méhéhez és parancsolni, hogy nyíljon meg a méhszája a Jézus nevében.*

**SID:** Szó szerint prófétáltál.

***KYNAN****: Igen. Prófétáltam a méhe fölött, tudod, egy kicsit éhes is voltam. Úgyhogy azt mondtam a kislányomnak: „Most gyere ki. Rád várunk, apunak is ennie kell.”*

**SID**: Biztos vagyok benne, hogy ez nagy változást idézett elő.

***KYNAN****: Miközben én elkezdtem szó szerint szülni imában, az orvos visszajött, és amikor elmentek megvizsgálni a feleségem, a lányom feje már elkezdett kibújni, és mi szó szerint megszültük együtt a babát.*

**SID**: Szóval felismerted, hogy meg kell változtatni az imádat ahhoz, hogy megváltoztasd az eredményeket!

***KYNAN****: Igen, pontosan! Valójában, amit az Úr mutatott nekem ennek megtapasztalásából, az az, hogy az ima a prófécia szülőszobája, és az ima szülőszobájában mi megszültük Isten prófétikus ígéreteit.*

**SID**: Tudjátok, ez olyan izgalmasnak hangzik összehasonlítva a szertartásos dolgokkal, ahogy a legtöbb ember imádkozik. De te azt tapasztaltad, hogy van egy Isten szerinti protokoll.

***KYNAN****: Igen. Tudod, amikor arról beszélünk, hogy Jézus imádkozott a tanítványokért, akik azt mondták neki: „Taníts minket imádkozni!”, és Jézus átment egy csomó dolgon és azt mondja: „Mi Atyánk, aki a Mennyekben vagy, szenteltessék meg a te neved. Jöjjön el a királyságod, a te akaratod a Földön, úgy, mint a Mennyben” és így tovább. És amit elkezdesz felismerni az az, hogy Isten egy igaz bíró, és ez az, amiről az igazságtalan bíró példabeszéde az Evangéliumban beszámol, az asszony odamegy a bíróhoz, és ő nem akar semmit tenni érte, és az asszony folyamatosan visszajön. És ő azt mondja: „Bár nem félem Istent és nem tisztelek embert, válaszolni fogok neki és igazságot szolgáltatok neki, mert elém jön éjjel-nappal.” Mennyivel inkább igazságot szolgáltat Isten az ő gyermekeinek, akik elé jönnek? És így, amit az Úr elkezdett megmutatni nekem, az az, hogy az ima nem egy vallásos rituálé. Az egy isteni jogi tranzakció. És amikor odajössz Istenhez az Ő törvényével, neki érdemben arra válaszolni kell!*

**SID**: Felismered, hogy ha az emberek megértenék a különbséget a rendszeres ima és a prófétikus ima között, micsoda különbséget jelentene az? Nem mondanának csak rituálékat. Magyarázd ezt el! Írj le egy prófétikus imát!

***KYNAN:*** *Nos, hadd mondjam el ezt! Sok ember imádkozik szánalmasan (ez az angolban szójáték…)*

**SID:** Nem, azt mondtam prófétikus módon.

***KYNAN:*** *Tudom.*

**SID:** Én is tudom. Csak viccelek….

***KYNAN:*** *Isten azt akarja, hogy prófétikus módon imádkozz és ez különbséget jelent. Mik a szánalmas imák? „Ó, Uram, segíts, ha ez a te akaratod”.*

**SID:** Miért legyek terhére az Úrnak?

***KYNAN****: Kérlek. Könyörgöm neked. Szükségem van az imára.*

**SID**: Miért nem válaszolsz?

***KYNAN****: Ja. Miért nem válaszolsz? De amikor megérted ezt igazán, ez erőteljes, az ima prófétikus dimenziója. A Biblia azt mondja, hogy a Jézus Krisztusról szóló bizonyságtétel a Prófétaság Szelleme. Minden Újszövetségi hívőnek megvan a bizonyságtétele Jézus Krisztusról. Isten szerelmére, a Szent Szellem bennünk van! Ez ugyanaz a Szellem, aki feltámasztotta Jézust a halálból, ugyanaz a Szellem, amely a vizek fölött lebegett a teremtéskor. Ez az, aki bennünk él! Ezért mondja Pál azt, hogy bennünk Krisztus elméje van! Mert belépünk a prófétaiba, belépünk Isten elméjébe, gondolataiba. Tudod, az Úr mutatott nekem valamit évekkel ezelőtt. Megvolt ez a látásom, és ő megváltoztatta azt, hogyan imádkozzam azért, és azt mondta: „Ki akarom nyilatkoztatni a szívemet az én népemnek.” És ahogy belenézünk Isten szívébe, meglátjuk Isten szándékát. Megérezzük, hogyan érez Isten. Meglátjuk, mit kíván Isten. Szóval most, amikor besétálunk az imaszobánkba, nem csak egy vallásos környezetbe sétálunk bele! Szó szerint Isten szívébe és elméjébe sétálunk bele. Olyan vagy tehát, mint egy kardiológus. Láthatod az ő szívét. És ahogy látod az ő szívét, tudod, hogy mi van az elméjében. És mihelyt tudod, hogy mi van az ő elméjén, megvan a hatalmad, hogy felszabadítsd, ami az ő elméjén van az élet ügyeit illetően, amikor imádkozol.*

**SID:** Azt mondod, hogy mindenkinek megvan ez a prófétikus DNS-e. Hogyan mondhatod ezt?

***KYNAN****: Nos, mondhatjuk így is.*

**SID:** Ez egyszerű.

***KYNAN:*** *Egyszerű. Így van? Amikor újjászülettünk, szó szerint újjáteremtődtünk. Más szavakkal, Isten ekkor az Ő génjeit helyezte belénk. A szellemünkbe helyezte az ő genetikai kódját. Olyanok vagyunk, mint ő. Tudod, ez olyan, mint amilyen Ádám volt a kezdetben. Isten képére lett teremtve, Isten gondolata szerint, Isten tulajdonságai szerint. Úgyhogy ilyen tekintetben minden hívőben benne van Krisztus elméje. Egyszerűen szükséges, hogy ezt az elmét kinyissuk. Szükséges, hogy felszabadítsuk ezt az elmét és ezt az imádságot ebben a környezetben. Úgy értem, el tudod képzelni, amint a gyermekeink fölött imádkozunk, ahelyett, hogy kíváncsiskodnánk, hogy mit csinálnak? Isten kijelenti nekünk imában, mi történik a gyermekeinkkel. Ahelyett, hogy az üzleti asztalhoz mennénk, nem tudva, mi fog történni, képzeljük el Istent, hogy kinyilatkoztatja nemcsak az üzleti partnereitek elméjét, hanem az Ő elméjét is azt az üzleti ügyet illetően. Ez elérhető minden hívő számára. Nincs szükségünk arra, hogy rangunk legyen. Nincs szükségünk arra, hogy püspökök vagy pásztorok legyünk. Ha üdvössége van, és birtokolja a Szent Szellemet, akkor ez rendelkezésére áll minden egyes hívőnek. És én hiszem, és csak fel akarom szabadítani ezt. Érzem a kenetet ezen.*

**SID**: Én is.

***KYNAN:*** *Isten egy prófétai generációját emeli fel a közbenjáróknak, akiket Isten szó szerint használni fog, akik embereket fognak bevezetni az ő céljaiba a földön. Az élelmiszerüzletben fogják ezt tenni, a szupermarketben, az iskolákban. Nincs szükségük szószékre. Nincs szükségük rangra. Még gyülekezetre sincs szükségük. Mindnyájunknak megvan a joga, a felhatalmazása és a felelőssége a prófétáláshoz.*

**SID:** Ok. Itt az ideje, amikor visszajövünk meg fogjuk kérni Kynant, hogy szabadítsa fel a te prófétikus DNS-ed, nem tudja neked adni azt, mert már benned van, csak túl sokáig volt csendben… Mindjárt visszajövünk.

**SID:** Nos, mindegyikünk kér Istentől csodát. De ez a prófétikus ima csodálatosabb annál, mint hogy csak kérjük Istentől a csodákat. A csodákat fel kell szabadítanunk! Magyarázd ezt el, Kynan!

***KYNAN****: Az átlagos hívő azt mondja: Uram, tégy csodát! Tudod, mit mond ISTEN? Csak utánad! Miért? Mert a legtöbb hívő a MennyHEZ imádkozik. De amikor Jézus felment a mennyei valóságba, és odahelyezte vérét a kegyelem trónszékéhez, az ő kegyelme által mi azt értük el, hogy mellette ülhetünk. Én Istenem, mellette a mennyei valóságban, ami azt jelenti, hogy mostantól kezdve mi már nem kell, hogy a MennyHEZ imádkozzunk, hanem a MennyBŐL kell imádkoznunk!*

**SID**: Na, most te beszéltél a csodák felszabadításáról. Mi a helyzet az angyalok felszabadításával?

***KYNAN****: Igen. Ez egy nagyon érdekes történet. Úton voltam Kaliforniába, hogy ébredési összejövetelt tartsak ott és a terminálban kellett lennem, úgy hiszem, a C30-as kapuhoz kellett érnem Denverben a reptéren. A gépem, amiről át kellett szállnom, az utolsó pillanatban ért be a C90-esből. És akik tudják a matekot, ez azt jelenti, hogy 60 terminálon keresztül kellett mennem, hogy elérjem a másik gépet. Mire odaértem, azt gondoltam, hogy megvolt az elragadtatás, és én hátra maradtam, mert mindenki elment, beleértve a repülési társaság ügyintézőjét, mindenki. Odamentem a repülőtéri pulthoz, és azt mondták: „Sajnálom, Uram. Az Ön repülőgépe elment.” Azt mondtam: „Nem ért engem. El kell jutnom az összejövetelre Kaliforniában!” Erre azt felelték: „Nem tehetünk semmit. A repülőgép már kigördült az aszfaltra, és az emberek elfoglalták helyüket a reptéri buszon a repülő felé. Hiába küldték át az utasítást, hogy ne szálljon fel a gép, az már kigurult az összes utasával. Az ajtókat hermetikusan lezárták és be voltak csukva.” Azt mondta: „Nem tudunk semmit tenni.” És én valamennyire zavart voltam és valami olyat mondtam, aminek igazán nem voltam tudatában. Azt mondtam: „Nem ért engem. Csodára van most szükségem MOST”. És azok a szavak kijöttek a számból. És így amikor ezt mondtam, ő azt mondta: „Nos, nézzük, mit tehetünk!” Megnézte a repülőgépet. Azt mondta: „Fent vannak már, és én nem tehetek semmit.” Azt mondtam: „Nem ért engem. Csodára van most szükségem MOST.” Úgyhogy megnézte a számítógépet. Semmi nem történt. Aztán telefonösszeköttetést létesített. Felhívta a pilótát telefonon és azt mondta: „Elvinne még egy utast?” Azt mondta: „Oké. De futnia kell!” Úgyhogy kifutottunk az aszfaltra. Még nem is láttak minket. Ütögettük a repülőgép oldalát. Ekkor kinyitották az ajtót, és beengedtek engem.*

**SID**: Általában nem tesznek ilyet!

***KYNAN****: Soha nem tesznek ilyet!*

**SID**: Tudom.

***KYNAN:*** *Soha nem tesznek ilyet.*

**SID**: Én is kipróbáltam, úgyhogy tudom. Ez a különbség. Te kihirdetted, én csak próbáltam valamit tenni. Ez a különbség.

***KYNAN****: Igen. Az Úr mondott nekem valamit ez után a megtapasztalás után. Bepillantást engedett a szellemvilágba. Amikor én ezeket a szavakat kimondtam: „Szükségem van egy csodára most!”, az angyalok, akik mellém vannak kirendelve fel lettek szabadítva szolgálatukra, és ők feltartóztatták azt a repülőgépet és nem engedték, hogy felszálljon. Az Írás azt mondja: „Ők fülelnek arra a hangra, ami Isten Igéjének a hallása által jön.” Hol van Isten Igéje? A Róma 10. mondja: a te szádban van az. Úgyhogy amikor én az Igét kimondtam, az angyalok kiküldettek az én tartózkodási helyemre, és ki lettek jelölve arra, hogy felém szolgáljanak a szükségemben. Az életünknek hány területén van szükségünk angyali segítségre? Tudod, Isten azt mondta nekem egyszer, hogy „Kynan, túl sok munkanélküli angyal van.” Azt mondtam: „Mit értesz ez alatt?” Azt felelte: „Tudod, sok angyal készen áll, ők szó szerint készen állnak arra, hogy áttörjenek és véghezvigyék azt a felszabadítást, amit kértünk. De amikor elérnek a rendeltetési helyünkre, azt gondolják, hogy rossz címet kaptak, mert mire megjelennek, mi már teljesen az ellenkezőjét mondjuk annak, amit Isten mond.”*

**SID**: Hiszem, hogy vannak olyan emberek, akik már rákattantak arra, amit most mondasz. És ha úgy érzed, hogy imádkoznod kellene most, akkor meg is fogjuk látni Isten munkáját! Nagyon sok csodát fogunk látni!

***KYNAN:*** *Igen.*

**SID**: Sok ember szabadul meg a szenvedélybetegségtől. Imádkozz úgy, ahogyan a Szent Szellem vezet most!

***KYNAN****: Atyám, a Jézus nevében, hiszem, hogy vannak itt szolgáló angyalok éppen most. És Uram, nem fogjuk engedni, hogy munkanélküliek legyenek! Fogjuk használni a szolgálataikat! Jézus nevében kihirdetem a szabadulást minden egyes ember számára, akire az Ő hangját kibocsátja. Van egy anya, imádkoztál a fiadért, hogy jöjjön az Úrhoz, aki olyan életmódot folytatott, amivel nem értesz egyet. De Isten Szelleme által, kihirdetem, hogy az angyalok elfogják őt, és visszaigazítják az ő kijelölt sorsához. Van valaki, aki szenvedélybetegségekkel küzdött. Kihirdetem, hogy azoknak a szenvedélybetegségeknek az ereje meg van törve éppen most a Jézus nevében! Valaki három éve egy betegséggel küzd. Sok időt töltött el, és sok energiát fektetett bele a gyógyulásba, de ma megszabadulsz attól a betegségtől és soha többet nem leszel megkötözve újra a Jézus nevében! Úgyhogy Atyám, egyszerűen csak hálát adunk a te dicsőségedért. Valaki szó szerint átitatódik most Isten Dicsőségével. Átitatódsz csodákkal éppen most! És Uram, felszabadítjuk a te csodálatos erődet a Jézus nevében! Halleluja!*

**SID**: Felfedezted, hogy amikor Martin Luther King, azaz Luther Márton elmondta híres beszédét, az nem csak egy beszéd volt? Egy dinamikus prófétai kijelentést tett. Azt akarom, hogy szólj hozzá ehhez, amikor visszajövünk. Jól teszitek, ha visszajöttök!

**SID**: Tudod, Kynan, emberek ezreit aktiváltad ebben a prófétai imában, és ez jelenti a különbséget az eredmények és a vallás között. Én magam is az eredményeket szeretem. Beszélj nekem egy olyan emberről, akit aktiváltál!

***KYNAN****: Olyan sok ilyen van. Van például egy fiatal hölgy a gyülekezetünkben, és amikor ő eljött, tudod, hallotta a tanítást, és ebben az a kijelentés volt elrejtve, hogy adakozzunk. De aztán odajött hozzám, és azt mondta: „Nos, én nem hallom azt, hogy Isten nekem is mondaná ezt.” Tudod, olyan sok ember van, akik nem képesek hallani Isten hangját. És ő odajött és azt mondta: „Nem hallok Istentől. Hallom, hogy mit mondasz, de amikor imádkozom, nem kapok semmi választ. Egyszerűen csak úgy érzem, tudod, hogy szellemi rövidzárlatom van.” Hadd mondjam ezt, mert egyszerűen ezen érzem a Szellem jelenlétét. A legtöbb hívő, annak ellenére, hogy megvan bennük a prófétikus természet, amit megtapasztalnak, az az, amit én szellemi összeférhetetlenségnek neveznék. És néha ez olyan, mint amikor az autódban utazol és hallasz egy csomó beszűrődő zajt a rádióból. A dolog lényege az, hogy kívül vagy az Istentől jövő hangjelzések tartományán. Szóval, ami történik, az az, hogy hiszem, hogy Isten újra hitelesíti az ő népe számára ezt a hangjelzést, hogy képesek legyenek meghallani a Menny és a föld frekvenciáját. És így ennek a fiatal hölgynek elkezdtünk prófétálni, hogy képes legyen belelátni a szellemvilágba. Hogy képes legyen hallani Isten hangját. És akkor hirtelen, Isten elkezdte csak úgy letölteni az álmokat. Tökéletesen elkezdett látni szellemben. Tökéletesen elkezdett prófétálni szellemben. Ez egy olyan valaki volt, akinek egyáltalán nem volt prófétikus háttere. És mi látjuk őt és más emberek százait és ezreit, akik ugyanígy aktiválva lettek a prófétikus álmokban.*

**SID:** Azt kértem, hogy tényleg beszélj nekünk egy kicsit Martin Luther King „Nekem van egy álmom” című beszédéről! Mindenki ismeri ezt a beszédet. De nem mindenki tudja, hogy ez egy prófétikus beszéd volt!

***KYNAN:*** *Igen, Luther Márton egy nagyon erőteljes személy volt, tudod, gyakran ellentmondásos. De igazán működött prófétikus értelemben. Amikor előadta a „Nekem van egy álmom” beszédét a washingtoni emlékműnél, akkor valószínűleg emberek százezrei voltak ott. És ő azt mondta: „Nekem van egy álmom.” Nos, amit valójában az Úr elkezdett mutatni nekem, az az volt, hogy ez nem Luther Márton álma volt. Ez Isten álma volt, amit kibocsátott Amerikára. Sőt mi több, Luther Márton közvetlenül az Ámós könyvéből idézett, hogy „Ő előszólítja a tengerek vizét és elborítja a föld színét vele.” Ez valójában az Ámós könyvéből származik. És így ő prófétált. Hiszem, hogy Luther Márton felismert valamit. Valójában, ő azt mondta: „Láttam az Ígéret Földjét.”*

**SID**: Emlékszem erre.

***KYNAN:*** *„Nem megyek most bele, de hogyan látta ő? Isten Szelleme által látta és ez azon prófétai kijelentés által volt, azon prófétai kifejezés által, hogy Amerika kultúrája és éghajlata megváltozott. De itt van a jobbik rész. Az Úr mutatott nekem egy látomást, hogy hívők ezrei emelkednek fel, nemcsak egy Martin Luther King/Luther Márton, hanem azok milliói, olyan prófétikus emberek milliói, akikre Isten rábízhatja az álmát a szívükben. És ahogy Ő rábízza az álmát a szívükben, ők el fognak kezdeni prófétálni a nemzetért. El fognak kezdeni prófétálni a kultúránk fölött. El fognak kezdeni próféciákat kijelenteni Amerika fölött. Nem egy politikus lesz, aki el fog vinni minket az Ígéret Földjére! Ez a Szent Szellem hatalma, ami bele fog sodorni minket az Isten által elrendelt időzítésbe, amikor Isten mindezt kibocsátja Amerikára.*

**SID:** Tudod, sok keresztény van, aki hol lent van, hol fent, és akik feladták, és reménytelennek érzik magukat. De én hallom, hogy te azt mondod: „Nekem van egy álmom.”

***KYNAN:*** *Nekem van egy álmom.*

**SID:** Mégpedig az, hogy Amerikában keresztények milliói visszavegyék ezt az országot!

***KYNAN:*** *Halleluja. Pontosan.*

**SID**: Lennél szíves egy gyors imát elmondani?

***KYNAN:*** *Igen.*

**SID:** Ahogy imádkoztál azért a fiatal hölgyért a gyülekezetedben és ő képes volt járni úgy, mint mások, normálisan, ahogyan a Bibliában az le van írva?

***KYNAN****: Nos, Atyám, a Jézus nevében, vannak olyan emberek szerte a világon, akiknek szükségük van arra, hogy meghallják a hangodat. Vannak emberek, szerte a világon, akik várva várták a prófétai szót. Változásra vártak az életükben. Uram, sokak vannak olyanok, akik arra várnak, hogy a sorsuk megváltozzon, és nem ismerik fel azt a kulcsot, hogy a sorsuk megváltoztatása a saját szájukban van. Atyám, felszabadítom a szájukban lévő csodát éppen most! Jézus nevében, felszabadítjuk a prófétai kenet átadását minden személy fölött az én hangom által, hogy ne csak imádkozzanak és könyörögjenek, hanem kezdjenek el prófétikus módon imádkozni, Uram, a gyermekeikért, az otthonaikért, az iskoláikért. Istenem, köszönöm neked, hogy te a próféták egész sorát emeled fel, Uram, akiknek nem rangjuk van, nem a pódiumon állnak, hanem saját imaszobájuk van, Istenem. Kend fel őket most! Felszabadítjuk őket, hogy betöltsék a helyüket, és megköszönjük neked, hogy királyságod meg fog nyilvánulni a földön a te prófétai népeden keresztül Jézus nevében.*

**SID:** Azt mondtad, olyanok vagyunk, mint az asztronauták. Mit értesz ez alatt?

***KYNAN:*** *Mi, látod, olyanok vagyunk, mint az az asztronauta, akinek megvan a lehetősége, hogy a minket körülvevő világűrbe menjen. Így van?*

**SID:** Igen.

***KYNAN:*** *Természetesen, nem űrkutatási tervekről beszélek.*

**SID**: Természetesen, nem.

***KYNAN****: De az ima lehetővé teszi számunkra, hogy belépjünk a mennyei valóságba. Mi szó szerint felülemelkedünk az atmoszférán. Látjátok, sok ember be van korlátozva a saját atmoszférájába, más szavakkal, a körülményeikbe, azokba a dolgokba, amik velük történnek, a problémáikba. De a dolog lényege az, hogy sokan meg vannak kötözve ezzel az atmoszférával. De Isten azt akarja tőlünk, hogy öltsünk fel asztronauta ruhát imában és kerüljünk kívül a Föld atmoszféráján és lépjünk be a mennyei atmoszférába, szerezzük meg, amire szükségünk van a Mennyből és hozzuk le ide a földre újra!*

**SID**: Készen vagytok arra, hogy mennyei helyeken legyetek és prófétikus imákat mondjatok ki az életetekre és megváltoztassátok ezt a földet? Akkor tegyétek meg!